Document ID: 32009R1292

KOMISIJAS REGULA (ES) Nr. 1292/2009
(2009. gada 21. decembris),
ar kuru atkāpjas no Regulas (EK) Nr. 675/2009, (EK) Nr. 676/2009 un (EK) Nr. 677/2009, ar ko izsludina konkursus par ievedmuitas nodokļa samazinājumu, kuru piemēro no trešām valstīm Spānijā importētajam sorgo, Spānijā importētajai kukurūzai un Portugālē importētajai kukurūzai, attiecībā uz konkursu termiņu
EIROPAS KOMISIJA,
ņemot vērā Līgumu par Eiropas Savienību un Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. pantu saistībā ar tās 4. pantu,
tā kā:
(1)
Ar Komisijas Regulu (EK) Nr. 675/2009 (2), (EK) Nr. 676/2009 (3) un (EK) Nr. 677/2009 (4) tika izsludināti konkursi par Regulas (EK) Nr. 1234/2007 136. pantā minētās ievedmuitas samazinājumu, ko piemēro attiecīgi Spānijā importētajam sorgo, Spānijā importētajai kukurūzai un Portugālē importētajai kukurūzai.
(2)
Laikposmā no minēto konkursu izsludināšanas datuma līdz 2009. gada 17. novembrim Spānijā importētais kukurūzas daudzums, kuru varētu iegrāmatot kā daļu no kvotas ar samazināto ievedmuitu un no kura atskaitīti labības aizstājējproduktu daudzumi, kas minēti 2. panta 1. punktā Komisijas 2008. gada 18. decembra Regulā (EK) Nr. 1296/2008, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo importam Spānijā un kukurūzas importam Portugālē (5), veido tikai 13 % no kvotas. Spānijā importētais sorgo daudzums, ko varētu iegrāmatot kā daļu no kvotas ar samazināto ievedmuitu, ir niecīgs. Portugālē importētais kukurūzas daudzums, ko varētu iegrāmatot kā daļu no kvotas ar samazināto ievedmuitu, veido tikai 13 % no kvotas. Ņemot vērā tirgus apstākļus Spānijā un Portugālē, izskatās, ka līdz 2009. gada 17. decembrim, proti, līdz konkursu termiņa beigām, nebūs iespējams importēt tādus daudzumus, lai pilnībā izmantotu attiecīgās kvotas.
(3)
Tādēļ, lai pilnībā izmantotu minētās importa kvotas, konkursi par ievedmuitas samazinājumu, ko piemēro Spānijā importētajai kukurūzai un sorgo un Portugālē importētajai kukurūzai, būtu jāpagarina līdz 2010. gada maijam.
(4)
Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 675/2009 2. panta, Regulas (EK) Nr. 676/2009 2. panta un Regulas (EK) Nr. 677/2009 2. panta, attiecīgie konkursi ir atvērti līdz 2010. gada 27. maijam.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Tā zaudē spēku 2010. gada 28. maijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 21. decembrī

Labels: 17
5
3
18
15